Frá næsta sumri verður öllum laxi sleppt og aðeins veitt á flugu í ElliðaánumMynd : KL Stjórn SVFR hefur tekið þá ákvörðun um að frá og með næsta sumri verði aðeins veitt á flugu og skylduslepping verði sett á allan lax sem veiðist . Þetta er gert í ljósi þess að allt virðist benda til þess að hrygningarstofninn í ánni eigi erfitt uppdráttar og er brugðið til þessara aðgerða til að vernda stofninn í ánni . Síðan yfirlýsing stjórnar var gefin út í gær hefur mikið umtal verið í veiðisamfélaginu . Einhverjir bölva þessu og ætla að segja sig úr félaginu en aðrir fagna þessu og ætla að ganga í félagið . Sú viðhorfsbreyting sem er almennt að eiga sér stað í veiðisamfélaginu er á þá leið að þegar ársvæðin eru að verða undir vegna ofveiði standi leigutökum og landeigendum skylda til þess að grípa til einhverra aðgerða til að sporna við frekari hnignun laxastofnins . Þær ár sem hafa heilbrigða stærð hrygningarstofns þola vel hóflegan kvóta eins og er víða en þá er helst horft til ársvæða sem eru náttúrulega sjálfbærar . Þeir veiðimenn sem sækjast ennþá í maðkveiði og að hirða lax hafa ennþá nokkur svæði að velja úr en þar má nefna til að mynda hafbeitarárnar , Þjórsá , Skjálfanda bara svo nokkrar séu nefndar . Hér er tilkynning frá stjórn SVFR.Kæri félagi í Stangaveiðifélagi Reykjavíkur Nýverið voru niðurstöður rannsóknar á laxastofni Elliðaánna kynntar fyrir stjórn SVFR . Fiskifræðingar Hafrannsóknarstofnunar rannsökuðu vöxt og viðgang stofnsins , þróun yfir áratuga langt tímabil , fjölda gönguseiða , veiðihlutfall o.fl . Ástæða þess að ráðist var í rannsóknina voru hugmyndir um að gangsetja gömlu rafstöðina í Dalnum , sem gæti haft áhrif á vatnafar og þar með lífríkið í ánum . Elliðaárnar eru frjósamar ár og það þarf stóran hrygningarstofn til þess að nýta framleiðslugetu ánna á hverjum tíma . Minnkandi fjöldi gönguseiða og lækkandi endurheimtur þýða því minni göngu og minni veiði . Aðrir benda á hrunið sem varð í ánni þegar kýlaveiki kom upp í henni um miðjan 10. áratug síðustu aldar , enda sýna gögn að stofninn hefur ekki náð sér á strik eftir það áfall . Þess fyrir utan eru það ýmis umhverfisskilyrði sem hafa þar einnig áhrif , eins og vatnshiti og lífsskilyrði í sjó . Þá verður ekki litið framhjá því , að veiðihlutfallið í ánum hefur farið hækkandi og mikill meirihluti veiddra laxa hefur verið drepinn . Það höfum við gert með stolti í 80 ár . Veiðifyrirkomulagi í Elliðaánum verður því breytt , frá og með næsta sumri . Margir munu fagna þessari breytingu , en aðrir telja of langt gengið . Róttækar breytingar kalla eðli málsins samkvæmt á viðbrögð þar sem skoðanir eru skiptar . Athugið .